**Dodatok k školskému poriadku č. 1**

**PRAVIDLÁ PLATNÉ POČAS DIŠTANČNÉHO VZDELÁVANIA**

1. Počas celého online vzdelávania ***platí školský poriadok***.
2. Dištančná forma vzdelávania žiakov prebieha nasledujúcimi **spôsobmi**:
	1. online vyučovacie hodiny (cez dohodnutú platformu, napr. Zoom),
	2. prostredníctvom portálu EduPage
	3. prostredníctvom mailovej a telefonickej komunikácie s vyučujúcimi a triednym učiteľom,
* **je nutné pravidelne** sledovať EduPage, kam sú posielané pokyny k výučbe.
1. Online hodiny:

- sú ***povinné*** - každá neúčasť **musí byť** ospravedlnená zákonným zástupcom

- ***5 minút*** pred začiatkom online hodiny sedí žiak slušne oblečený a upravený na svojom mieste a má pripravené všetky potrebné pomôcky,

- na online hodinu sa prihlasuje ***svojím menom,***

***-*** počas ***celej online hodiny*** musí mať ***kameru*** a ***mikrofón*** ***zapnuté,***

 - narúšanie hodín prítomnosťou iných osôb ( okrem rodičov žiakov 1.stupňa a žiakov

 so ŠVVP), a iných rušivých prvkov ( zvieratá, rádio, televízia...) je nežiaduce,

 - v prípade potreby môže učiteľ pracovať s vybranými žiakmi aj individuálne, mimo

 vyučovacej hodiny,

- v prípade technického problému musí rodič bezodkladne informovať triedneho učiteľa,

1. Domáce úlohy:

- žiak pri komunikácii s vyučujúcim a odosielaní domácich úloh (cez mail, Edupage) dodržiava ***pravidlá slušnej komunikácie*** (pozdrav, oslovenie, sprievodný text, podpis),

- žiak je ***povinný*** odosielať úlohy ***v čase určenom vyučujúcim učiteľom,***

- termín a spôsob odovzdávania domácich úloh je ***záväzný* -** domáca úloha odovzdaná po termíne nebude akceptovaná,

*-* nevypracovanú domácu úlohu môže ospravedlniť zákonný zástupca len v  prípade choroby žiaka (alebo iného závažného dôvodu) u triedneho učiteľa - maximálne však 20 % z celkového počtu úloh z daného predmetu,

*-* ***odporúčame vypracovávať úlohy v dňoch a v čase školského vyučovania a zasielať ich vyučujúcim len v pracovných dňoch do 18. 00 hod.***

1. Hodnotenie bude prebiehať podľa aktuálnych metodických pokynov k hodnoteniu žiakov.
2. Žiakom so špeciálnymi výchovno-vzdelávacími potrebami bude poskytnutá pomoc a možnosť konzultácie s asistentkami učiteľa.
3. V prípade potreby odporúčame žiakom a zákonným zástupcom využiť poradenstvo školskej psychologičky. Konzultačné hodiny sú uvedené na stránke školy.

**Zákonný zástupca žiaka:**

1. Pravidelne sleduje EduPage, resp. stránku školy a riadi sa aktuálnymi pokynmi školy.
2. Zabezpečí žiakovi vhodný pracovný priestor - pokojné miesto určené na písanie.
3. Dohliada, aby sa žiak prihlasoval na online hodiny v stanovenom čase a rovnako svedomito vypracovával zadané úlohy.
4. Ospravedlňuje a zdôvodňuje neprítomnosť na online hodine (vopred, alebo keď nastanú technické problémy), prípadne nevypracovanie domácej úlohy.

**ZÁVEREČNÉ USTANOVENIE**

* 1. Dodatok k Školskému poriadku je záväzný pre všetkých žiakov školy. Nedodržanie niektorého z jeho bodov zo strany žiakov je dôvodom na výchovné opatrenie.
	2. Školský poriadok je zverejnený vo vestibule školy, na internetovej stránke školy a o jeho obsahu boli oboznámení žiaci na triednických hodinách a zákonní zástupcovia žiakov prostredníctvom EduPage.
	3. Tento doplnok k školskému poriadku schválila riaditeľka školy po prerokovaní v pedagogickej rade a v Rade školy.
	4. Tento doplnok k školskému poriadku nadobúda účinnosť dňom 01.09.2023.

V Partizánskom 23. 08. 2023

    ............................................................... ..........................................................

                 PaedDr. Eva Gvotová, v.r. Ing. Miriam Ručkayová, v.r.

                     riaditeľka školy predsedníčka Rady školy